Nord-Kasakhstan

Nord-Kasakhstan (kasakhisk: Солтүстік Қазақстан облысы, Soltüstik Qazaqstan oblysy) er en oblast i Kasakhstan. Hovedstaden er Petropavlovsk, som har 193 300 innbyggere og selve oblasten har om lag 665 800 innbyggere. Det grenser til Russland i nord, og til de tre oblastene Akmola i sør, Pavlodar i øst og Kostanaj i vest. Oblasten har et areal på 90 040 km², som er det fjerde minste i landet. Elva Isjim, en sideelv til Irtysj, renner fra Karaganda til Russland gjennom Nord-Kasakhstan. Eksterne lenker Offisielt nettsted (en) North Kazakhstan Region – kategori av bilder, video eller lyd på Commons